*****

ΚΑΝΟΝΙΣΜΟΣ (ΕΟΚ) αριθ. 380/88 ΤΗΣ ΕΠΙΤΡΟΠΗΣ

της 10ης Φεβρουαρίου 1988

για τον κατάλογο των μέτρων που ανταποκρίνονται στην έννοια των παρεμβάσεων που προορίζονται για τη ρύθμιση των γεωργικών αγορών κατά την έννοια του άρθρου 3 παράγραφος 1 του κανονισμού (ΕΟΚ) αριθ. 729/70

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1883/78 του Συμβουλίου της 2ας Αυγούστου 1978 σχετικά με τους γενικούς κανόνες για τη χρηματοδότηση των παρεμβάσεων από το Γεωργικό Ευρωπαϊκό Ταμείο Προσανατολισμού και Εγγυήσεων, τμήμα Εγγυήσεων (1), όπως τροποποιήθηκε τελευταία από τον κανονισμό (ΕΟΚ) αριθ. 2095/87 (2), και ιδίως το άρθρο 1,

Εκτιμώντας:

ότι το άρθρο 1 του κανονισμού (ΕΟΚ) αριθ. 1883/78 αναφέρει ότι ο κατάλογος των μέτρων που ανταποκρίνεται στην έννοια των παρεμβάσεων που προορίζονται για τη ρύθμιση των γεωργικών αγορών, κατά την έννοια του άρθρου 3 παράγραφος 1 του κανονισμού (ΕΟΚ) αριθ. 729/70 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 3183/87 (4), καταρτίζεται από την Επιτροπή με τη διαδικασία που προβλέπεται στο άρθρο 13 του εν λόγω κανονισμού·

ότι ο προαναφερθείς κατάλογος συνιστά ένα ευρετήριο των μέτρων παρεμβάσεων και έχει δηλωτικό χαρακτήρα·

ότι πρέπει να θεσπισθεί ο συμπληρωμένος και επικαιροποιημένος κατάλογος των εν λόγω μέτρων·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής του ΕΓΤΠΕ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα μέτρα που ανταποκρίνονται στην έννοια των παρεμβάσεων που προορίζονται για τη ρύθμιση των γεωργικών αγορών, κατά την έννοια του άρθρου 3 παράγραφος 1 του κανονισμού (ΕΟΚ) αριθ. 729/70, απαριθμούνται στο παράρτημα.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 10 Φεβρουαρίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 216 της 5. 8. 1978, σ. 1.

(2) ΕΕ αριθ. L 196 της 17. 7. 1987, σ. 3.

(3) ΕΕ αριθ. L 94 της 28. 4. 1970, σ. 13.

(4) ΕΕ αριθ. L 304 της 27. 10. 1987, σ. 1.

ΠΑΡΑΡΤΗΜΑ

ΚΑΤΑΣΤΑΣΗ ΠΟΥ ΠΡΟΒΛΕΠΕΤΑΙ ΣΤΟ ΑΡΘΡΟ 1 ΤΟΥ ΚΑΝΟΝΙΣΜΟΥ (ΕΟΚ) αριθ. 380/88

Ι. ΤΟΜΕΑΣ ΣΙΤΗΡΩΝ ΚΑΙ ΟΡΥΖΑΣ

Α. Σιτηρά

1. Η εισφορά συνυπευθυνότητας που προβλέπεται από το άρθρο 4 του κανονισμού (ΕΟΚ) αριθ. 2727/75.

2. Η άμεση ενίσχυση στους μικρούς παραγωγούς που προβλέπεται στο άρθρο 4 α) του κανονισμού (ΕΟΚ) αριθ. 2727/75.

3. Οι αγορές και οι παρεπόμενες ενέργειες που πραγματοποιούνται από οργανισμό παρέμβασης κατ' εφαρμογή του άρθρου 7 παράγραφοι 1, 2 και 3 του κανονισμού (ΕΟΚ) αριθ. 2727/75.

4. Τα ιδιαίτερα και ειδικά μέτρα παρέμβασης που προβλέπονται στο άρθρο 8 παράγραφοι 1 και 2 του κανονισμού (ΕΟΚ) αριθ. 2727/75.

5. Οι εξισωτικές αποζημιώσεις για τα αποθέματα που υπάρχουν κατά το τέλος της περιόδου εμπορίας, που προβλέπονται στο άρθρο 9 του κανονισμού (ΕΟΚ) αριθ. 2727/75.

6. Οι ενισχύσεις στην παραγωγή σκληρού σίτου που προβλέπονται στο άρθρο 10 του κανονισμού (ΕΟΚ) αριθ. 2727/75.

7. Οι επιστροφές στην παραγωγή που προβλέπονται στα άρθρα 11 και 11α του κανονισμού (ΕΟΚ) αριθ. 2727/75, καθώς και η πριμοδότηση για το άμυλο γεωμήλων που προβλέπεται στο άρθρο 11 παράγραφος 3 του κανονισμού αυτού.

8. Η ενίσχυση που χορηγείται για τα σιτηρά που συγκομίζονται στην Κοινότητα και προορίζονται για νέες βιομηχανικές χρήσεις, που προβλέπεται στο άρθρο 11β του κανονισμού (ΕΟΚ) αριθ. 2727/75.

9. Οι επιδοτήσεις που προβλέπονται στο άρθρο 23 του κανονισμού (ΕΟΚ) αριθ. 2727/75.

10. Η επιδότηση που χορηγείται για την εισαγωγή αραβοσίτου στην Ισπανία, που προβλέπεται στο άρθρο 1 του κανονισμού (ΕΟΚ) αριθ. 3593/86 (καταργήθηκε από τον κανονισμό (ΕΟΚ) αριθ. 846/87).

11. Το μέτρο που καθιερώθηκε για το ισπανικό καλαμπόκι και που προβλέπεται στο άρθρο 1 του κανονισμού (ΕΟΚ) αριθ. 3351/87.

Β. Όρυζα

1. Οι αγορές και οι παρεπόμενες ενέργειες που πραγματοποιούνται από οργανισμό παρέμβασης κατ' εφαρμογή του άρθρου 5 παράγραφοι 1, 2 και 3 του κανονισμού (ΕΟΚ) αριθ. 1418/76.

2. Τα ιδιαίτερα μέτρα παρέμβασης που προβλέπονται στο άρθρο 6 του κανονισμού (ΕΟΚ) αριθ. 1418/76.

3. Οι εξισωτικές αποζημιώσεις για τα αποθέματα που υπάρχουν κατά το τέλος της περιόδου εμπορίας, που προβλέπονται στο άρθρο 8 του κανονισμού (ΕΟΚ) αριθ. 1418/76.

4. Η βοήθεια στην παραγωγή για ορισμένες ποικιλίες όρυζας που προβλέπεται στο άρθρο 8α του κανονισμού (ΕΟΚ) αριθ. 1418/76.

5. Οι επιστροφές στην παραγωγή που προβλέπονται στο άρθρο 9 και 9α του κανονισμού (ΕΟΚ) αριθ. 1418/76.

6. Οι επιδοτήσεις για παραδόσεις κοινοτικής όρυζας προς το υπερπόντιο γαλλικό διαμέρισμα Ρεϋνιόν, οι οποίες προβλέπονται στο άρθρο 11α του κανονισμού (ΕΟΚ) αριθ. 1418/76.

ΙΙ. ΤΟΜΕΑΣ ΖΑΧΑΡΗΣ

1. Τα έξοδα αποθεματοποίησης που προβλέπονται στο άρθρο 8 παράγραφος 2 του κανονισμού (ΕΟΚ) αριθ. 1785/81.

2. Οι αγορές και οι παρεπόμενες ενέργειες που πραγματοποιούνται από οργανισμό παρέμβασης, κατ' εφαρμογή του άρθρου 9 παράγραφος 1 και των άρθρων 11 και 34 του κανονισμού (ΕΟΚ) αριθ. 1785/81.

3. Οι πριμοδοτήσεις για ζάχαρη που καθίσταται ακατάλληλη για την ανθρώπινη διατροφή, οι οποίες προβλέπονται στο άρθρο 9 παράγραφος 2 του κανονισμού (ΕΟΚ) αριθ. 1785/81.

4. Οι επιστροφές στην παραγωγή που προβλέπονται στο άρθρο 9 παράγραφος 3 του κανονισμού (ΕΟΚ) αριθ. 1785/81.

5. Τα μέτρα που λαμβάνονται για τη διάθεση της ζάχαρης που παράγεται στα υπερπόντια γαλλικά διαμερίσματα, κατ' εφαρμογή του άρθρου 9 παράγραφος 4 του κανονισμού (ΕΟΚ) αριθ. 1785/81.

6. Τα ιδιαίτερα μέτρα παρέμβασης για την εξασφάλιση του εφοδιασμού, που προβλέπονται στο άρθρο 10 του κανονισμού (ΕΟΚ) αριθ. 1785/81.

7. Οι επιδοτήσεις κατά την εισαγωγή που προβλέπονται στο άρθρο 18 παράγραφος 2 του κανονισμού (ΕΟΚ) αριθ. 1785/81.

8. Το ποσό που αναφέρεται στο άρθρο 6 του κανονισμού (ΕΟΚ) αριθ. 1789/81, το οποίο εισπράττεται για τη ζάχαρη που υπάγεται στο ελάχιστο απόθεμα και διατίθεται διαφορετικά από ό,τι ορίζουν οι προβλεπόμενοι κανόνες. ΙΙΙ. ΤΟΜΕΑΣ ΕΛΑΙΟΛΑΔΟΥ

1. Η ενίσχυση στην παραγωγή που προβλέπεται στο άρθρο 5 παράγραφος 1 του κανονισμού αριθ. 136/66/ΕΟΚ.

2. Η ενίσχυση στην κατανάλωση που προβλέπεται στο άρθρο 11 παράγραφος 1 του κανονισμού αριθ. 136/66/ΕΟΚ.

3. Οι ενέργειες πληροφόρησης και οι άλλες ενέργειες για την προώθηση της κατανάλωσης του ελαιόλαδου, οι οποίες προβλέπονται στο άρθρο 11 παράγραφος 6 του κανονισμού αριθ. 136/66/ΕΟΚ.

4. Οι αγορές και παρεπόμενες ενέργειες που πραγματοποιούνται από οργανισμό παρέμβασης, κατ' εφαρμογή του άρθρου 12 παράγραφοι 1 και 2α του κανονισμού αριθ. 136/66/ΕΟΚ.

5. Τα μέτρα που προβλέπονται στο άρθρο 13 του κανονισμού αριθ. 136/66/ΕΟΚ (ρυθμιστικό απόθεμα).

6. Οι επιστροφές στην παραγωγή για το ελαιόλαδο που χρησιμοποιείται στην παρασκευή ιχθύων και λαχανικών, που προβλέπονται στο άρθρο 20α του κανονισμού αριθ. 136/66/ΕΟΚ.

7. Οι συμβάσεις αποθεματοποίησης που προβλέπονται στο άρθρο 20δ παράγραφος 3 του κανονισμού αριθ. 136/66/ΕΟΚ.

8. Η ενίσχυση στην παραγωγή ελαιόλαδου στην Ισπανία, εντός ορίου ενός ποσού ύψους 7,5 εκατομμυρίων ECU, η οποία προβλέπεται στο άρθρο 2 του κανονισμού (ΕΟΚ) αριθ. 474/86 (περίοδος 1985/86).

IV. ΤΟΜΕΑΣ ΕΛΑΙΟΥΧΩΝ ΚΑΙ ΠΡΩΤΕΪΝΟΥΧΩΝ

Α. Ελαιούχα

Α.1. Κράμβη, γογγύλη και ηλίανθος

1. Η πριμοδότηση που προβλέπεται για τους κραμβόσπορους και τους γογγυλόσπορους, τους επωνομαζόμενους «διπλό μηδέν», στο άρθρο 24α του κανονισμού αριθ. 136/66/ΕΟΚ.

2. Οι αγορές και οι παρεπόμενες ενέργειες που πραγματοποιούνται από οργανισμό παρέμβασης, κατ' εφαρμογή του άρθρου 26 παράγραφος 1 του κανονισμού αριθ. 136/66/ΕΟΚ.

3. Οι ενισχύσεις για τους συγκομιζόμενους και μεταποιούμενους σπόρους, που προβλέπονται στο άρθρο 27 παράγραφος 1 του κανονισμού αριθ. 136/66/ΕΟΚ.

4. Η αποζημίωση ταχείας εμπορίας που προβλέπεται στο άρθρο 27 παράγραφος 2 του κανονισμού αριθ. 136/66/ΕΟΚ.

5. Τα τυχόν μέτρα παρέκκλισης που αποφασίζονται κατ' εφαρμογή του άρθρου 36 του κανονισμού αριθ. 136/66/ΕΟΚ.

6. Τα διαφορικά ποσά που καταβάλλονται ή εισπράττονται κατά τη μεταποίηση των κραμβόσπορων, γογγυλόσπορων και ηλιανθόσπορων, κατ' εφαρμογή του κανονισμού (ΕΟΚ) αριθ. 1569/72.

7. Η εξισωτική ενίσχυση για τους ηλιανθόσπορους, κραμβόσπορους και γογγυλόσπορους που συγκομίζονται στην Ισπανία, η οποία προβλέπεται στο άρθρο 14 του κανονισμού (ΕΟΚ) αριθ. 475/86.

8. Η εξισωτική ενίσχυση για τους ηλιανθόσπορους που συγκομίζονται στην Πορτογαλία, η οποία προβλέπεται στο άρθρο 12 του κανονισμού (ΕΟΚ) αριθ. 476/86 (καταργηθείς από τον κανονισμό (ΕΟΚ) αριθ. 1920/87).

9. Η ειδική βοήθεια για τους ηλιανθόσπορους που παράγονται και μεταποιούνται στην Πορτογαλία, η οποία προβλέπεται στο άρθρο 1 του κανονισμού (ΕΟΚ) αριθ. 1920/87 (ισχύς έως 31 Δεκεμβρίου 1990).

Α.2. Άλλοι ελαιούχοι σπόροι

1. Οι ενισχύσεις για τους λιναρόσπορους που προβλέπονται στο άρθρο 2 του κανονισμού (ΕΟΚ) αριθ. 569/76.

2 Η ενίσχυση για τους σπόρους κίκεως που προβλέπεται στο άρθρο 2 του κανονισμού (ΕΟΚ) αριθ. 2874/77.

3. Η ενίσχυση για τους σπόρους σόγιας που προβλέπεται στα άρθρα 2 και 3α του κανονισμού (ΕΟΚ) αριθ. 1491/85.

Α.3. Κοινές διατάξεις στον τομέα των ελαιούχων

1. Η ενίσχυση στους κραμβόσπορους, γογγυλόσπορους, ηλιανθόσπορους, σπόρους σόγιας και λιναρόσπορους που παράγονται ή μεταποιούνται στην Ισπανία, η οποία προβλέπεται στο άρθρο 95 παράγραφος 3 της πράξης προσχώρησης της Ισπανίας και της Πορτογαλίας, καθώς και το διαφορικό ποσό που κατά περίπτωση εφαρμόζεται στους κραμβόσπορους, γογγυλόσπορους και ηλιανθόσπορους και που προβλέπεται στην παράγραφο 4 του ίδιου άρθρου.

2. Η ενίσχυση στους κραμβόσπορους, γογγυλόσπορους, σπόρους σόγιας και λιναρόσπορους που παράγονται ή μεταποιούνται στην Πορτογαλία, η οποία προβλέπεται στο άρθρο 293 παράγραφος 3 της πράξης προσχώρησης της Ισπανίας και της Πορτογαλίας, καθώς και το διαφορικό ποσό που κατά περίπτωση εφαρμόζεται στους κραμβόσπορους, γογγυλόσπορους και ηλιανθόσπορους και που προβλέπεται στην παράγραφο 4 του ίδιου άρθρου.

Β. Πρωτεϊνούχα

Β.1. Πίσα, κουκιά, φούλια και γλυκά λούπινα

1. Η ενίσχυση για τα κοινοτικά προϊόντα που χρησιμοποιούνται στην παρασκευή ζωοτροφών, η οποία προβλέπεται στο άρθρο 3 παράγραφος 1 του κανονισμού (ΕΟΚ) αριθ. 1431/82.

2. Η ενίσχυση για τα κοινοτικά προϊόντα που χρησιμοποιούνται στην ανθρώπινη διατροφή ή τη διατροφή ζώων, η οποία προβλέπεται στο άρθρο 3 παράγραφος 2 του κανονισμού (ΕΟΚ) αριθ. 1431/82.

3. Τα διαφορικά ποσά που προβλέπονται στο άρθρο 12α του κανονισμού (ΕΟΚ) αριθ. 2036/82. Β.2. Αποξηραμένες ζωοτροφές

1. Η κατ' αποκοπή ενίσχυση στην παραγωγή που προβλέπεται στο άρθρο 3 του κανονισμού (ΕΟΚ) αριθ. 1117/78 (καταργηθείς από τον κανονισμό (ΕΟΚ) αριθ. 1960/87).

2. Η ενίσχυση που προβλέπεται στο άρθρο 5 του κανονισμού (ΕΟΚ) αριθ. 1117/78.

V. ΤΟΜΕΑΣ ΥΦΑΝΤΙΚΩΝ ΦΥΤΩΝ ΚΑΙ ΜΕΤΑΞΟΣΚΩΛΗΚΩΝ

Α. Υφαντουργικό λίνο και κάνναβις

1. Η ενίσχυση στην παραγωγή που προβλέπεται στο άρθρο 4 του κανονισμού (ΕΟΚ) αριθ. 1308/70.

2. Η ενίσχυση για ιδιωτική αποθεματοποίηση που προβλέπεται στο άρθρο 5 του κανονισμού (ΕΟΚ) αριθ. 1308/70.

3. Τα μέτρα για την ενθάρρυνση της χρησιμοποίησης ινών λίνου, που προβλέπονται, για τις περιόδους 1982/83 μέχρι 1986/87, στο άρθρο 1 του κανονισμού (ΕΟΚ) αριθ. 1423/82 και για την περίοδο 1987/88 στο άρθρο 2 του κανονισμού (ΕΟΚ) αριθ. 1308/70.

Β. Μεταξοσκώληκες

Η ενίσχυση στην εκτροφή που προβλέπεται στο άρθρο 2 του κανονισμού (ΕΟΚ) αριθ. 845/72.

VI. ΤΟΜΕΑΣ ΟΠΩΡΟΚΗΠΕΥΤΙΚΩΝ

Α. Νωπά οπωροκηπευτικά

1. Η χρηματική αντιστάθμιση που χορηγείται στις οργανώσεις παραγωγών, η οποία προβλέπεται στο άρθρο 18 του κανονισμού (ΕΟΚ) αριθ. 1035/72.

2. Η αποζημίωση που χορηγείται στους παραγωγούς-μη μέλη, που αναφέρεται στο άρθρο 18α του κανονισμού (ΕΟΚ) αριθ. 1035/72.

3. Οι αγορές που προβλέπονται στα άρθρα 19 και 19α του κανονισμού (ΕΟΚ) αριθ. 1035/72, όταν η κοινοτική αγορά βρίσκεται σε κατάσταση σοβαρής κρίσης.

4. Τα μέτρα διάθεσης των προϊόντων που αποσύρονται από την αγορά, τα οποία προβλέπονται στο άρθρο 21 παράγραφοι 1 και 3 του κανονισμού (ΕΟΚ) αριθ. 1035/72.

5. Οι αποζημιώσεις που χορηγούνται στους κατόχους γεωργικών εκμεταλλεύσεων, κατ' εφαρμογή του άρθρου 21 παράγραφος 2 του κανονισμού (ΕΟΚ) αριθ. 1035/72.

6. Η χρηματική αντιστάθμιση που προβλέπεται στα άρθρα 6 και 8 του κανονισμού (ΕΟΚ) αριθ. 2511/69 και η οποία προορίζεται να προωθήσει την εμπορία στον τομέα των κοινοτικών εσπεριδοειδών.

7. Η χρηματική αντιστάθμιση που προβλέπεται στο άρθρο 3 του κανονισμού (ΕΟΚ) αριθ. 2601/69 και η οποία προορίζεται να ενθαρρύνει την προσφυγή στη μεταποίηση ορισμένων ποικιλιών πορτοκαλιών.

8. Η χρηματική αντιστάθμιση που προβλέπεται στον κανονισμό (ΕΟΚ) αριθ. 1035/77 και αποσκοπεί στην ενθάρρυνση της εμπορίας των μεταποιημένων προϊόντων με βάση τα λεμόνια.

9. Η χρηματοδοτική συμμετοχή στις αποσύρσεις που πραγματοποιούνται στην Ισπανία κατά τη διάρκεια της πρώτης περιόδου, η οποία προβλέπεται στο άρθρο 133 παράγραφος 3 στοιχείο β) της πράξης προσχώρησης της Ισπανίας και της Πορτογαλίας, καθώς και στο άρθρο 1 του κανονισμού (ΕΟΚ) αριθ. 484/86.

Β. Μεταποιημένα οπωροκηπευτικά

1. Η ενίσχυση στην παραγωγή για κονσέρβες ανανά, η οποία προβλέπεται στο άρθρο 1 του κανονισμού (ΕΟΚ) αριθ. 525/77.

2. Η ενίσχυση στην παραγωγή για ορισμένα μεταποιημένα προϊόντα με βάση τα οπωροκηπευτικά που συγκομίζονται στην Κοινότητα, η οποία προβλέπεται στο άρθρο 2 του κανονισμού (ΕΟΚ) αριθ. 426/86.

3.Η πριμοδότηση που παρέχεται στους μεταποιητές τομάτας, η οποία προβλέπεται στο άρθρο 3 παράγραφος 1α του κανονισμού (ΕΟΚ) αριθ. 426/86.

4. Τα ιδιαίτερα μέτρα για τη σουλτανίνα, την κορινθιακή σταφίδα και τα ξηρά σύκα, τα οποία προβλέπονται στο άρθρο 8 παράγραφος 4 του κανονισμού (ΕΟΚ) αριθ. 426/86.

5. Η ενίσχυση στην αποθεματοποίηση και η χρηματική αντιστάθμιση για τη σουλτανίνα, την κορινθιακή σταφίδα και τα ξηρά σύκα, οι οποίες προβλέπονται στο άρθρο 8 παράγραφοι 5 και 6 του κανονισμού (ΕΟΚ) αριθ. 426/86.

VII. ΑΜΠΕΛΟΟΙΝΙΚΟΣ ΤΟΜΕΑΣ

1. Οι ενισχύσεις στην μακροπρόθεσμη ιδιωτική αποθεματοποίηση του επιτραπέζιου οίνου, του γλεύκους σταφυλών, του συμπυκνωμένου γλεύκους σταφυλών και του ανακαθαρισθέντος συμπυκνωμένου γλεύκους σταφυλών, που προβλέπονται στο άρθρο 32 του κανονισμού (ΕΟΚ) αριθ. 822/87.

2. Η ενίσχυση στην αποθήκευση των επιτραπέζιων οίνων, που προβλέπεται στο άρθρο 34 του κανονισμού (ΕΟΚ) αριθ. 822/87. 3. Η χορηγούμενη ενίσχυση καθώς και το χρηματοδοτούμενο από το ΕΓΤΠΕ, τμήμα Εγγυήσεων, μέρος των δαπανών που βαρύνουν τους οργανισμούς παρέμβασης, στο πλαίσιο των αποστάξεων, που προβλέπονται στα άρθρα 35 και 36 του κανονισμού (ΕΟΚ) αριθ. 822/87.

4. Το κόστος που απορρέει από τα μέτρα που προβλέπονται για τη διάθεση των προϊόντων των αποστάξεων που προβλέπονται στα άρθρα 35 και 36, τα οποία λαμβάνονται σε εφαρμογή του άρθρου 37 του κανονισμού (ΕΟΚ) αριθ. 822/87.

5. Η προληπτική απόσταξη που προβλέπεται στο άρθρο 38 του κανονισμού (ΕΟΚ) αριθ. 822/87.

6. Η ενίσχυση που χορηγείται δυνάμει της υποχρεωτικής απόσταξης των επιτραπέζιων οίνων, η οποία προβλέπεται στο άρθρο 39 του κανονισμού (ΕΟΚ) αριθ. 822/87.

7. Η αγορά αλκοόλης που λαμβάνεται δυνάμει της απόσταξης, που προβλέπεται στο άρθρο 39 του κανονισμού (ΕΟΚ) αριθ. 822/87 και η διάθεση του γλεύκους που αναλαμβάνεται από τον οργανισμό παρέμβασης σε εφαρμογή του άρθρου 40 του κανονισμού (ΕΟΚ) αριθ. 822/87.

8. Η απόσταξη στήριξης των επιτραπέζιων οίνων και κάθε κατάλληλο μέτρο στήριξης, τα οποία προβλέπονται στο άρθρο 41 του κανονισμού (ΕΟΚ) αριθ. 822/87.

9. Τα συμπληρωματικά μέτρα που επιφυλάσσονται για τους κατόχους συμφωνητικών μακροπρόθεσμης αποθεματοποίησης, που προβλέπονται στο άρθρο 42 του κανονισμού (ΕΟΚ) αριθ. 822/87.

10. Η ενίσχυση για τα συμπυκνωμένα γλεύκη σταφυλών και τα ανακαθαρισθέντα συμπυκνωμένα γλεύκη σταφυλών που χρησιμοποιούνται για την αύξηση του αλκοολικού τίτλου, που προβλέπεται στο άρθρο 45 παράγραφος 1 του κανονισμού (ΕΟΚ) αριθ. 822/87.

11. Η ενίσχυση για τη χρησιμοποίηση στη διατροφή των ζώων συμπυκνωμένου γλεύκους σταφυλών που παράγεται στην Κοινότητα και που προβλέπεται στο άρθρο 45 παράγραφος 4 του κανονισμού (ΕΟΚ) αριθ. 822/77 (αμπελουργικές εμπορικές περίοδοι 1988/89, 1989/90 και 1990/91).

12. Η ενίσχυση για το γλεύκος σταφυλών και το συμπυκνωμένο γλεύκος σταφυλών που χρησιμοποιούνται για την επεξεργασία χυμού σταφυλών, British Wines και Irish Wines και άλλων ομοειδών ποτών, που προβλέπεται στο άρθρο 46 του κανονισμού (ΕΟΚ) αριθ. 822/87.

13. Το μέρος της ενίσχυσης στη χρησιμοποίηση γλεύκους σταφυλών και συμπυκνωμένου γλεύκους σταφυλών που χρησιμοποιούνται για την επεξεργασία χυμού σταφυλών, που προορίζεται για την οργάνωση διαφημιστικών εκστρατειών και το οποίο προβλέπεται στο άρθρο 46 παράγραφος 4 του κανονισμού (ΕΟΚ) αριθ. 822/87.

14. Τα μέτρα για την ενθάρρυνση της εφαρμογής άλλων μέσων εκτός από την απόσταξη, τα οποία προβλέπονται στο άρθρο 48 του κανονισμού (ΕΟΚ) αριθ. 822/87.

15. Τα μέτρα για την ενθάρρυνση της διεύρυνσης των αγορών επιτραπέζιων οίνων, τα οποία προβλέπονται στο άρθρο 49 του κανονισμού (ΕΟΚ) αριθ. 822/87.

16. Τα μέτρα παρέμβασης για τα άλλα προϊόντα εκτός από τον επιτραπέζιο οίνο, που προβλέπονται στο άρθρο 51 του κανονισμού (ΕΟΚ) αριθ. 822/87.

17. Τα μέτρα παρέκκλισης συνεπεία θεομηνιών, που προβλέπονται στο άρθρο 78 του κανονισμού (ΕΟΚ) αριθ. 822/87.

18. Τα ρυθμιστικά ποσά που χορηγούνται κατά τις συναλλαγές ορισμένων προϊόντων του αμπελοοινικού τομέα μεταξύ της Κοινότητας των Δέκα και της Ισπανίας, τα οποία προβλέπονται στο άρθρο 123 της πράξης προσχώρησης του 1985 και στον κανονισμό (ΕΟΚ) αριθ. 480/86.

19. Τα ρυθμιστικά ποσά που χορηγούνται κατά τις συναλλαγές ορισμένων προϊόντων του αμπελοοινικού τομέα μεταξύ της Κοινότητας των Δέκα και της Πορτογαλίας, τα οποία προβλέπονται στο άρθρο 338 της πράξης προσχώρησης του 1985.

20. Το 90 % της αντιστάθμισης των 900 ECU ανά εκτάριο αμπελώνα που έχει υποστεί εκρίζωση, το οποίο προβλέπεται στο άρθρο 1 παράγραφος 2 στοιχείο γ) του κανονισμού (ΕΟΚ) αριθ. 777/85, σε εφαρμογή του άρθρου 9 παράγραφος 3 του ίδιου κανονισμού.

VIII. ΤΟΜΕΑΣ ΑΚΑΤΕΡΓΑΣΤΟΥ ΚΑΠΝΟΥ

1. Η πριμοδότηση για τον καπνό που προβλέπεται στα άρθρα 3 και 4 του κανονισμού (ΕΟΚ) αριθ. 727/70.

2. Οι αγορές και οι παρεπόμενες ενέργειες που πραγματοποιούνται από οργανισμό παρέμβασης, κατ' εφαρμογή των άρθρων 5, 6 και 7 του κανονισμού (ΕΟΚ) αριθ. 727/70.

ΙΧ. ΛΟΙΠΟΙ ΤΟΜΕΙΣ Ή ΓΕΩΡΓΙΚΑ ΠΡΟΪΟΝΤΑ

Α. Σπόροι προς σπορά

Η ενίσχυση στην παραγωγή που προβλέπεται στο άρθρο 3 του κανονισμού (ΕΟΚ) αριθ. 2358/71.

Β. Λυκίσκος

Η ενίσχυση στην παραγωγή που προβλέπεται στο άρθρο 12 του κανονισμού (ΕΟΚ) αριθ. 1696/71. Χ. ΤΟΜΕΑΣ ΓΑΛΑΚΤΟΣ ΚΑΙ ΓΑΛΑΚΤΟΚΟΜΙΚΩΝ ΠΡΟΪΟΝΤΩΝ

Α. Αποκορυφωμένο γάλα και αποκορυφωμένο γάλα σε σκόνη

1. Οι αγορές αποκορυφωμένου γάλακτος σε σκόνη και οι παρεπόμενες ενέργειες που πραγματοποιούνται από οργανισμό παρέμβασης κατ' εφαρμογή του άρθρου 7 παράγραφοι 1 και 2 του κανονισμού (ΕΟΚ) αριθ. 804/68.

2. Οι ενισχύσεις για την ιδιωτική αποθεματοποίηση αποκορυφωμένου γάλακτος σε σκόνη που προβλέπονται στο άρθρο 7 παράγραφος 3 του κανονισμού (ΕΟΚ) αριθ. 804/68.

3. Οι ενισχύσεις για το αποκορυφωμένο γάλα και για το αποκορυφωμένο γάλα σε σκόνη που χρησιμοποιούνται για τη διατροφή των ζώων, οι οποίες προβλέπονται στο άρθρο 10 του κανονισμού (ΕΟΚ) αριθ. 804/68.

4. Οι ενισχύσεις για το αποκορυφωμένο γάλα που χρησιμοποιείται σε τυρίνη ή τυρινικά άλατα, οι οποίες προβλέπονται στο άρθρο 11 του κανονισμού (ΕΟΚ) αριθ. 804/68.

Β. Βούτυρο και κρέμα γάλακτος

1. Οι αγορές βουτύρου και οι παρεπόμενες ενέργειες που πραγματοποιούνται από οργανισμό παρέμβασης κατ' εφαρμογή του άρθρου 6 παράγραφος 1 και παράγραφος 3 πρώτο εδάφιο του κανονισμού (ΕΟΚ) αριθ. 804/68.

2. Τα ιδιαίτερα μέτρα που λαμβάνονται για το βούτυρο δημόσιας αποθεματοποίησης, τα οποία προβλέπονται στο άρθρο 6 παράγραφος 3 δεύτερο εδάφιο πρώτη περίοδος του κανονισμού (ΕΟΚ) αριθ. 804/68.

3. Οι ενισχύσεις για την ιδιωτική αποθεματοποίηση βουτύρου και κρέμας γάλακτος, που προβλέπονται στο άρθρο 6 παράγραφος 2 του κανονισμού (ΕΟΚ) αριθ. 804/68.

4. Τα ιδιαίτερα μέτρα διάθεσης βουτύρου και κρέμας γάλακτος που προβλέπονται στο άρθρο 6 παράγραφος 3 δεύτερο εδάφιο δεύτερη περίοδος του κανονισμού (ΕΟΚ) αριθ. 804/68.

Γ. Τυριά

1. Οι αγορές τυρών grana padano και parmigiano reggiano και οι παρεπόμενες ενέργειες που πραγματοποιούνται από οργανισμό παρέμβασης κατ' εφαρμογή του άρθρου 8 παράγραφοι 1 και 2 του κανονισμού (ΕΟΚ) αριθ. 804/68.

2. Οι ενισχύσεις για την ιδιωτική αποθεματοποίηση των τυρών grana padano, parmigiano reggiano και provolone, που προβλέπονται στο άρθρο 8 παράγραφος 3 του κανονισμού (ΕΟΚ) αριθ. 804/68.

Δ. Λοιπά μέτρα

1. Συμπληρωματική εισφορά που προβλέπεται στο άρθρο 5γ του κανονισμού (ΕΟΚ) αριθ. 804/68.

2. Τα μέτρα που ελήφθησαν στο πλαίσιο του άρθρου 7α του κανονισμού (ΕΟΚ) αριθ. 804/68.

3. Τα μέτρα που λαμβάνονται για τη διευκόλυνση της διάθεσης των πλεονασμάτων των γαλακτοκομικών προϊόντων ή για την αποφυγή της σύστασης νέων πλεονασμάτων, τα οποία προβλέπονται στο άρθρο 12 του κανονισμού (ΕΟΚ) αριθ. 804/68.

4. Τα κατ' εξαίρεση μέτρα στήριξης της αγοράς, τα οποία προβλέπονται στο άρθρο 22α του κανονισμού (ΕΟΚ) αριθ. 804/68.

5. Η κοινοτική ενίσχυση για τη χορήγηση γαλακτοκομικών προϊόντων, η οποία προβλέπεται στο άρθρο 26 του κανονισμού (ΕΟΚ) αριθ. 804/68.

6. Οι πριμοδοτήσεις για τη μη εμπορία του γάλακτος και των γαλακτοκομικών προϊόντων (πριμοδότηση μη εμπορίας) και τη μετατροπή του ζωικού κεφαλαίου γαλακτοπαραγωγής σε ζωικό κεφάλαιο κρεατοπαραγωγής (πριμοδότηση μετατροπής), που προβλέπονται στο άρθρο 1 του κανονισμού (ΕΟΚ) αριθ. 1078/77 (1).

7. Η εισφορά συνυπευθυνότητας και τα μέτρα για τη διεύρυνση των αγορών στον τομέα του γάλακτος και των γαλακτοκομικών προϊόντων, δυνάμει των άρθρων 1 και 4 του κανονισμού (ΕΟΚ) αριθ. 1079/77.

8. Τα μέτρα που προορίζονται για τη στήριξη των εισοδημάτων μικρών παραγωγών γάλακτος, τα οποία προβλέπονται στο άρθρο 2α του κανονισμού (ΕΟΚ) αριθ. 1079/77 (εμπορικές γαλακτοκομικές περίοδοι 1984/85 και 1985/86).

9. Η αποζημίωση για την οριστική παύση της γαλακτοκομικής παραγωγής, η οποία προβλέπεται στο άρθρο 1 του κανονισμού (ΕΟΚ) αριθ. 1336/86.

10. Το μέρος των ποσών που προβλέπονται στο παράρτημα ΙΙ του κανονισμού (ΕΟΚ) αριθ. 1336/86, που παραμένει διαθέσιμο και χρησιμοποιείται σύμφωνα με το άρθρο 2 παράγραφος 5 δεύτερο εδάφιο αυτού του κανονισμού.

11. Η χρηματοδότηση της δράσης, που προβλέπεται στο άρθρο 2 παράγραφος 1 και στο άρθρο 4 τρίτο εδάφιο του κανονισμού (ΕΟΚ) αριθ. 775/87.

12. Τα μέτρα που προβλέπονται στο άρθρο 1 παράγραφος 3β του κανονισμού (ΕΟΚ) αριθ. 777/87, που τέθηκαν σε εφαρμογή.

ΧΙ. ΤΟΜΕΑΣ ΒΟΕΙΟΥ ΚΡΕΑΤΟΣ

1. Η προσωρινή ειδική πριμοδότηση που προβλέπεται στο άρθρο 4α του κανονισμού (ΕΟΚ) αριθ. 805/68.

2. Οι ενισχύσεις για ιδιωτική αποθεματοποίηση που προβλέπονται στο άρθρο 5 παράγραφος 1 στοιχείο α) του κανονισμού (ΕΟΚ) αριθ. 805/68.

3. Οι αγορές και οι παρεπόμενες ενέργειες που πραγματοποιούνται από οργανισμό παρέμβασης κατ' εφαρμογή των άρθρων 5, 6, 6α και 7 του κανονισμού (ΕΟΚ) αριθ. 805/68.

4. Τα εξαιρετικά μέτρα στήριξης της αγοράς που προβλέπονται στο άρθρο 23 του κανονισμού (ΕΟΚ) αριθ. 805/68.

5. Η πριμοδότηση για τη γέννηση μόσχων, που προβλέπεται στο άρθρο 1 των κανονισμών (ΕΟΚ) αριθ. 1064/84, (ΕΟΚ) αριθ. 1310/85 και (ΕΟΚ) αριθ. 1346/86 (τροποποιηθείς από τον κανονισμό (ΕΟΚ) αριθ. 467/87).

6. Η πριμοδότηση σε περίπτωση σφαγής ορισμένων χονδρών βοοειδών, που προβλέπεται στα άρθρα 1 και 4 των κανονισμών (ΕΟΚ) αριθ. 1063/84, (ΕΟΚ) αριθ. 1311/85 και (ΕΟΚ) αριθ. 1347/86 (τροποποιηθείς από τον κανονισμό (ΕΟΚ) αριθ. 467/87), καθώς και το ισοδύναμο εισπραττόμενο ποσό που προβλέπεται στο άρθρο 3 των τριών αυτών κανονισμών.

7. Η πριμοδότηση για τη διατήρηση αγέλης αγελάδων γαλακτοπαραγωγής, που προβλέπεται στο άρθρο 1 και στο άρθρο 3 παράγραφος 1 του κανονισμού (ΕΟΚ) αριθ. 1357/80, όπως τροποποιήθηκε τελευταία από τον κανονισμό (ΕΟΚ) αριθ. 467/87.

8. Η συμπληρωματική πριμοδότηση στην πριμοδότηση για τη διατήρηση της αγέλης θηλαζουσών αγελάδων, που προβλέπεται στο άρθρο 1 του κανονισμού (ΕΟΚ) αριθ. 1199/82, όπως τροποποιήθηκε τελευταία από τον κανονισμό (ΕΟΚ) αριθ. 467/87.

9. Η ενίσχυση για τη μετακίνηση των βοοειδών στην Ελλάδα, η οποία προβλέπεται στο άρθρο 1 του κανονισμού (ΕΟΚ) αριθ. 764/85.

ΧΙΙ. ΤΟΜΕΑΣ ΠΡΟΒΕΙΟΥ ΚΑΙ ΑΙΓΕΙΟΥ ΚΡΕΑΤΟΣ

1. Η πριμοδότηση στους παραγωγούς προβείου κρέατος για να αντισταθμιστεί η απώλεια εισοδήματος, που προβλέπεται στο άρθρο 5 του κανονισμού (ΕΟΚ) αριθ. 1837/80.

2. Οι ενισχύσεις για ιδιωτική αποθεματοποίηση που προβλέπονται στο άρθρο 6 παράγραφος 1 στοιχείο α) και στο άρθρο 7 παράγραφος 1 του κανονισμού (ΕΟΚ) αριθ. 1837/80.

3. Οι αγορές και οι παρεπόμενες ενέργειες που πραγματοποιούνται από οργανισμό παρέμβασης κατ' εφαρμογή του άρθρου 6 παράγραφος 1 στοιχείο β) και στο άρθρο 7 παράγραφος 2 του κανονισμού (ΕΟΚ) αριθ. 1837/80.

4. Η μεταβλητή πριμοδότηση για σφαγή προβατοειδών που προβλέπεται στο άρθρο 9 παράγραφος 1 του κανονισμού (ΕΟΚ) αριθ. 1837/80, καθώς και το ισοδύναμο εισπραττόμενο ποσό που προβλέπεται στο άρθρο 9 παράγραφος 3 του ίδιου κανονισμού.

5. Τα εξαιρετικά μέτρα στήριξης της αγοράς που προβλέπονται στο άρθρο 22 του κανονισμού (ΕΟΚ) αριθ. 1837/80.

6. Η ενίσχυση για τη μετακίνηση προβάτων και αιγών στην Ελλάδα, η οποία προβλέπεται στο άρθρο 1 του κανονισμού (ΕΟΚ) αριθ. 764/85.

ΧΙΙΙ. ΤΟΜΕΑΣ ΧΟΙΡΕΙΟΥ ΚΡΕΑΤΟΣ

1. Οι ενισχύσεις για ιδιωτική αποθεματοποίηση, που προβλέπονται στο άρθρο 3 πρώτο εδάφιο πρώτη περίπτωση του κανονισμού (ΕΟΚ) αριθ. 2759/75.

2. Οι αγορές και οι παρεπόμενες ενέργειες που πραγματοποιούνται από οργανισμό παρέμβασης κατ' εφαρμογή του άρθρου 3 πρώτο εδάφιο δεύτερη περίπτωση και των άρθρων 4, 5, 6 και 20 του κανονισμού (ΕΟΚ) αριθ. 2759/75.

3. Οι ενισχύσεις για ιδιωτική αποθεματοποίηση, οι οποίες βασίζονται στο άρθρο 20 του κανονισμού (ΕΟΚ) αριθ. 2759/75. XIV. ΚΟΙΝΕΣ ΔΙΑΤΑΞΕΙΣ ΓΙΑ ΠΕΡΙΣΣΟΤΕΡΟΥΣ ΤΟΜΕΙΣ

1. Τα νομισματικά εξισωτικά ποσά που εισπράττονται και χορηγούνται στις συναλλαγές μεταξύ κρατών μελών, κατ' εφαρμογή του κανονισμού (ΕΟΚ) αριθ. 1677/85.

2. Τα εξισωτικά ποσά ένταξης που χορηγούνται στις συναλλαγές μεταξύ κρατών μελών και Ελλάδας, κατ' εφαρμογή των άρθρων 43 και 61 της πράξης προσχώρησης του 1979.

3. Τα εξισωτικά ποσά ένταξης που χορηγούνται στις συναλλαγές μεταξύ της Κοινότητας των Δέκα και της Ισπανίας, σε εφαρμογή των άρθρων 72 και 74 της πράξης προσχώρησης του 1985.

4. Τα εξισωτικά ποσά ένταξης που χορηγούνται στις συναλλαγές μεταξύ της Κοινότητας των Δέκα και της Πορτογαλίας, σε εφαρμογή των άρθρων 240 και 242 της πράξης προσχώρησης του 1985.

XV. ΤΟΜΕΑΣ ΠΡΟΪΟΝΤΩΝ ΑΛΙΕΙΑΣ

1. Η χρηματική αντιστάθμιση που χορηγείται από τα κράτη μέλη στις οργανώσεις παραγωγών, η οποία προβλέπεται στο άρθρο 13 του κανονισμού (ΕΟΚ) αριθ. 3796/81.

2. Η δωρεάν διανομή των προϊόντων που έχουν αποσυρθεί κατ' εφαρμογή του άρθρου 13 του κανονισμού (ΕΟΚ) αριθ. 3796/81.

3. Η πριμοδότηση μεταφοράς που προβλέπεται στο άρθρο 14 παράγραφος 1 του κανονισμού (ΕΟΚ) αριθ. 3796/81.

4. Η ειδική πριμοδότηση μεταφοράς για τις αντσούγιες και τις σαρδέλες, που προβλέπεται στο άρθρο 14 παράγραφος 3 του κανονισμού (ΕΟΚ) αριθ. 3796/81.

5. Η πριμοδότηση για την αποθεματοποίηση των γαρίδων και των καραβίδων tourteau, η οποία προβλέπεται στο άρθρο 14α του κανονισμού (ΕΟΚ) αριθ. 3796/81.

6. Οι ενισχύσεις στην ιδιωτική αποθεματοποίηση που προβλέπονται στο άρθρο 16 του κανονισμού (ΕΟΚ) αριθ. 3796/81.

7. Η εξισωτική αποζημίωση που χορηγείται στους παραγωγούς τόνου της Κοινότητας, η οποία προβλέπεται στο άρθρο 17 του κανονισμού (ΕΟΚ) αριθ. 3796/81.

8. Η εξισωτική αποζημίωση που χορηγείται στους παραγωγούς σολομών και αστακών της Κοινότητας, η οποία προβλέπεται στο άρθρο 18 του κανονισμού (ΕΟΚ) αριθ. 3796/81.

9. Οι εξισωτικές αποζημιώσεις για τους παραγωγούς σαρδελών, που προβλέπονται στα άρθρα 171 και 358 της πράξης προσχώρησης της Ισπανίας και της Πορτογαλίας καθώς και στα άρθρα 2 και 3 του κανονισμού (ΕΟΚ) αριθ. 3117/85.

XVI. ΜΕΤΡΑ ΣΤΑ ΟΠΟΙΑ ΕΠΕΞΕΤΑΘΗ ΤΗΡΟΥΜΕΝΩΝ ΤΩΝ ΑΝΑΛΟΓΙΩΝ Η ΕΦΑΡΜΟΓΗ ΤΩΝ ΔΙΑΤΑΞΕΩΝ ΤΟΥ ΚΑΝΟΝΙΣΜΟΥ (ΕΟΚ) αριθ. 729/70

1. Η βοήθεια για το μη εκκοκκισμένο βαμβάκι, που προβλέπεται στο άρθρο 5 του κανονισμού (ΕΟΚ) αριθ. 2169/81.

2. Η ενίσχυση στην παραγωγή βαμβακιού στην Ισπανία, μέσα στο όριο των 2,25 εκατομμυρίων ECU, η οποία προβλέπεται στο άρθρο 2 του κανονισμού (ΕΟΚ) αριθ. 486/86 (περίοδος 1985/86).

(1) Η χρηματοδότηση των πριμοδοτήσεων αυτών εξασφαλίζεται σε ποσοστό 60 % από το τμήμα Εγγυήσεων του ΕΓΤΠΕ.